# Mario Carević

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

| Mario Carević
 |
| --- |
| Osobne informacije
 |
| Puno ime
 | Mario Carević
 |
| Nadimak
 | Car
 |
| Rođenje
 | 29. ožujka 1982. Makarska, Hrvatska
 |
| Visina
 | 186cm
 |
| Klub
 |
| Trenutačni klub
 | SC Lokeren
 |
| Broj
 | 18
 |
| Pozicija
 | vezni igrač
 |
| Profesionalni klubovi\*
 |
| **Godina** | **Klub** | **Nastupi (golovi)** |
| 1999. - 2005. 2005. 2005. - 2007. 2006. - 2007. 2007. -
 | Hajduk Split Al-Ittihad VfB Stuttgart >> Hajduk Split (posudba) SC Lokeren
 | 103 (7)  ? (?) 6 (0) 17 (4) 25 (4)
 |
| Reprezentacija
 |
| 2003. - 2004.
 | Hrvatska U-21
 | 3 (0)
 |

 |
| Napomene
 |
| \* Nastupi i (golovi) u profesionalnim klubovima broje se samo za ligu iz koje je klub.
\* Nastupi i (golovi) u profesionalnim klubovima zadnji su put ažurirani 4. kolovoza 2008. |

**Mario Carević** (Makarska, 29. ožujka 1982.) hrvatski nogometaš.

Karijeru je popularno zvani *Car* započeo u splitskom Hajduku gdje se do 2001. probio u seniorsku momčad. U tri godine na Poljdu postao je zapažen mladi igrač, poznat po vrlo dobrim probojima po bokovima, te sjajnim centaršutevima. No, jednako je bilo poznato i njegovo "laktarenje" igrača u trku, te pognuta glava zbog koje je previše zadržavao loptu. Usprokos tome, proslavljeni treneri kao Tomislav Ivić vidjeli su u njemu veliku nadu, te je sam Ivić jednom prigodom izjavio da bi rađe u momčadi imao Carevića nego Kranjčara. Za vrijeme prvog boravka u Hajduku, jednom je zbog kartona morao propustiti derbi u Maksimiru, te ju odgledao sa južne tribine dinamovog stadiona gdje su gdje igrači nikako ne smiju.

2004. Ivić ga je poveo sa sobom u arapski Al-Ittihad. Tamo se Carević nije nešto naigrao, te je taj klub ubrzo napustio. Jedno vrijeme nije mogao u novi klub jer bogati predsjednik kluba nije imao vremena, ni želje, da mladom Makaraninu sredi papire za napuštanje države. Sam Carević tu je situaciju opisao kao *zatočeništvo u zlatnom zatvoru*, jer je ipak bio uredno plaćen za svoje (ne)igranje.

Tokom 2004. zabilježio je i 2 nastupa za hrvatsku U-21 momčad na Europskom prvenstvu za tu kategoriju.

Sljedeće odredište trebao je biti povratak u matični Hajduk, a navodno je zainteresiran bio i zagrebački Dinamo. No, u HNL se nije vratio, nego završio u njemačkom Stuttgartu. Zabilježio je par nastupa pod velikim trenerom Trapattonijem, no, dolaskom novog trenera pao je u zaborav, te s vremenom završio u Stuttgartovoj amaterskoj momčadi, zajedno sa srpskim internacionalcem Ljubojom. Nakon toga uslijedila je 2 mjeseca duga trakavica oko transfera iz tog bundesligaša. Stizale su ponude nekih moskovskih prvoligaša, te navodno i Club Bruggea, no, Carević je bio ustrajan u svojoj želji da se vrati na posudbu u matični Hajduk. Razlog je bio poznavanje atmosfere u i oko kluba, te trener Zoran Vulić koji je trenirao seniorsku momčad.

Iako je ideja o povratku u Hajduk nastala sredinom lipnja 2006., posudba je finalizirana zadnji dan kolovoza, ujedno i zadnji dan prijelaznog roka. Zajedno sa još jednim Stuttgartovim igračem, Borisom Živkovićem, postao je na taj dan igračem Hajduka. U svom prvom susretu protiv Slaven Belupa u Koprivnici pogotkom iz jedanaesterca srušio je 9-godišnju tradiciju Hajdukovih neuspjeha u tom gradu. U novoj epizodi u *bilom* na jesen je odigrao dobro, ali na proljeće iste sezone, nije uspio zadržati formu. Po isteku posudbe prodan je u belgijski klub Lokeren.

## Statistike

Statistika u Hajduku

| Natjecanje
 | Nastupi
 | Golovi
 |
| --- | --- | --- |
| Prvenstvo | 121 | 11
 |
| Kup | 21 | 1
 |
| Superkup | 2 | 0
 |
| Međunarodne | 16 | 2
 |
| Splitski podsavez | 0 | 0
 |
| **Ukupno** | **160** | **14**
 |
| Prijateljske | 31 | 7
 |
| Sveukupno | **191** | **21** |

### Vanjske veze

* Nogometni-magazin: statistika Arhivirano 2012-02-07 na Wayback Machine-u

## Reference